
[bookmark: z7]Қауымдық сервитут белгілеу туралы

Қазақстан Республикасының Жер кодексінің 17-бабына, 69-бабының                   4-тармағына, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңының                                                    31-бабына сәйкес, Мұнайлы ауданының әкімдігі ҚАУЛЫ ЕТЕДІ:
1. Осы қауылының 1 қосымшасына сәйкес, Мұнайлы ауданы аумағынан жалпы көлемі 9,4503 гектар жер учаскесін «Маңғыстау өңірлік электртораптық компаниясы» акционерлік қоғамына электр желісін жүргізу үшін, жер пайдаланушылардан алып қоймай 2029 жылдың 22 сәуіріне дейін қауымдық сервитут белгіленсін.
2. «Маңғыстау өңірлік электртораптық компаниясы» акционерлік қоғамы заңнамада белгіленген тәртіппен:
1) «Мұнайлы аудандық жер қатынастары бөлімі» мемлекеттік мекемесімен жер учаскесіне қауымдық сервитут белгілеу туралы шарт жасақтасын.
2) (Келісім бойынша) жер учаскелерінің меншік иелері мен жер пайдаланушыларға шығындарды толық көлемде өтеуді қамтамасыз етсін, залалдардың мөлшері мен оларды өтеу тәртібі Қазақстан Республикасының қолданыстағы заңнамасына сәйкес тараптардың келісімімен белгіленсін.
3) Қазақстан Республикасы заңнамасының талаптарын сақтау және электр желісі аяқталғаннан кейін бүлінген жерлерді қалпына келтірілсін.
3. «Мұнайлы аудандық жер қатынастары бөлімі» мемлекеттік мекемесі заңнамада белгіленген тәртіппен:
1) осы қаулыны Қазақстан Республикасы нормативтік құқықтық актілерінің эталондық бақылау банкінде ресми жариялауға жіберуді;
2) осы қаулыны оны ресми жариялағаннан кейін Мұнайлы ауданы әкімдігінің интернет – ресурсында орналастыруды қамтамасыз етсін.
3. Осы қаулының орындалуын бақылау аудан әкімінің жетекшілік ететін орынбасарына жүктелсін.
4. Осы қаулы оның алғашқы ресми жарияланған күнінен кейін қолданысқа енгізіледі.

